[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000003", "text": "Lo\u0303he confit ja kinoasalat suhkruherneste, rukola ja idudega"}, {"text_idx": "#000005", "text": "Lo\u0303ika lo\u0303helt fileelt rasvane ko\u0303hua\u0308a\u0308r. To\u0303mba pintsettidega fileest luud va\u0308lja. Sega omavahel sool (pea ko\u0303igis retseptides on 2 sl soola, aga minu jaoks oli see veidi liiga soolane. Mul on keskmisest nats suuremad supilusikad ka, ehk sellest erinevus), suhkur ja pipar, puista kalale. To\u0303sta kala kaanega karpi vo\u0303i ma\u0308ssi toidukilesse ja lase 1-2 tundi ku\u0308lmkapis maitsestuda.\nPu\u0308hi kalalt lahtine soolasegu. To\u0303sta kala vo\u0303imalikult parajasse ahjuvormi. Viiluta sidrun ja lao viilud kalale. Vala kalale o\u0303li. Kala peab olema o\u0303liga ta\u0308iesti kaetud just sinnamaani, kus algab sidrunikiht. Mida parajama suurusega vorm, seda va\u0308hem o\u0303li kulub.\nKu\u0308pseta 75-kraadises ahjus 40 minutit. Kui on vo\u0303imalik, mo\u0303o\u0303da kala sisetemperatuuri \u2013 see peaks olema 38 kraadi. Nagu u\u0308ks pisike palavik:) To\u0303sta kala o\u0303list ja lo\u0303ika tu\u0308kkideks. Kui kohe pole plaanis su\u0308u\u0308a, to\u0303sta o\u0303list vo\u0303etud filee tervena ku\u0308lmkappi ja lo\u0303ika tu\u0308kkideks enne serveerimist."}, {"text_idx": "#000006", "text": "Originaalretseptis oli kala juures la\u0308a\u0308tsesalat, ma tegin salati kinoast. See on nii hea, et vo\u0303ib su\u0308u\u0308a ka ta\u0308itsa niisama, ilma igasuguse lisandita. Salatit saabki selle retsepti ja\u0308rgi vo\u0303rreldes kala kogusega rohkem, aga nii hea on ju ja\u0308rgmisel pa\u0308eval lo\u0303unaks vo\u0303tta ku\u0308lmkapist taldrikuta\u0308is tervist."}, {"text_idx": "#000007", "text": "Kinoasalat suhkruherneste, rukola ja idudega"}, {"text_idx": "#000008", "text": "3 dl keedetud jahtunud kinoad\nva\u0308iksem peota\u0308is idusid (mul olid seekord kapis Rimist pa\u0308rit rediseidud, mu\u0308u\u0308akse nimetusega China Rose Sprouts, mis sobisid oma tugevalt mo\u0303rkja redisemekiga siia salatisse ja mahedamaitselise lo\u0303he juurde suurepa\u0308raselt)\n0,5 tl soola, noaotsaga pipart, samapalju suhkrut"}, {"text_idx": "#000009", "text": "Kui keedad kinoad vaid selle koguse saamiseks, siis vo\u0303ta 1,5 dl toorest kinoad, pese voolava vee all tihedal so\u0303elal enne la\u0308bi ja kuumuta 3 dl veega keema Keeda madalal kuumusel 10 minutit, selle ajaga peaks vesi olema seemnetesse imendunud ja seemned ise muutunud la\u0308bipaistvamaks. Vajadusel no\u0303ruta, seeja\u0308rel jahuta.\nSuhkruhernest ettevalmistamiseks lase vesi potis keema, lisa suhkruherne kaunad ja keeda kaks minutit. No\u0303ruta ja to\u0303sta kohe ja\u0308a\u0308ku\u0308lma vette, et va\u0308rv sa\u0308iliks ja nad kiiresti jahtuksid. Lo\u0303ika jahtunud hernekaunad diagonaalis umbes sentimeetristeks tu\u0308kkideks.\nSibul lo\u0303ika pooleks, poolikud viiluta o\u0303hukesteks seibideks. To\u0303sta kaussi kinoa, suhkruherned, punane sibul, rukola ja idud.\nKastmeks vispelda ko\u0303ik ained u\u0308htlaselt kreemjaks. Nirista kaste salatile ja sega la\u0308bi. Puista serveerimisel peale mo\u0303ned idud."}, {"text_idx": "#000015", "text": "Kairit, tegin ise ka just na\u0308dalapa\u0308evad tagasi suuremale seltskonnale (o\u0303li kulus 5l) \u2013 no ikka endiselt hea. On laineid, milles ikka ja ja\u0308lle supelda \ud83d\ude42"}, {"text_idx": "#000020", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}]